ואלרי חמאתי
קריירה

בקיץ 2021 התמודדה בעונתה השמינית של תוכנית המציאות המוזיקלית "הכוכב הבא" בקשת 12, והגיעה למקום השני. במהלך השתתפותה בתוכנית ביצעה שירים נודעים בערבית, בעברית ובאנגלית.
| הביצועים המוזיקליים של חמאתי במהלך העונה השמינית של הכוכב הבא> שלב | הביצועים המוזיקליים של חמאתי במהלך העונה השמינית של הכוכב הבא> שיר | הביצועים המוזיקליים של חמאתי במהלך העונה השמינית של הכוכב הבא> תוצאה | הביצועים המוזיקליים של חמאתי במהלך העונה השמינית של הכוכב הבא> הערות |
| --- | --- | --- | --- |
| אודישנים | "Bl alb" | 83% |  |
| המבחן הגורלי | "יש אין סוף" | 5/6 | ניצלה מהדחה על ידי השופטים |
| דו קרב | "Who You Are" | 83% | ניצחה בדו-קרב את המתמודד דייוויד מאיר זיטון |
| דואטים | "Hallelujah" | 91% | את השיר ביצעה עם תמיר גרינברג |
| תלת-קרב | "Hopelessly Devoted to You" | 84% |  |
| שמינית הגמר | "Don't Stop the Music" | 77% | ניצלה מהדחה |
| רבע הגמר | "מה אתה רוצה ממני" | 77% |  |
| חצי גמר | "אולי הפעם" | 84% | ניצלה מהדחה על ידי השופטים |
| חצי גמר | "All I Ask" | 87% |  |
| גמר | "מחכה" | 76% | ניצלה מהדחה על ידי הצבעת הצופים |
| גמר | "תפסת לי מקום" | 25% | הגיעה למקום השני |
באוקטובר 2021 הוציאה את סינגל הבכורה שלה לאחר התוכנית, "ככה לוותר", לצד קליפ בכורה נלווה. באותו החודש התארחה בהופעתו של הזמר אנריקו מסיאס בישראל.
במאי 2022 הופיעה בטקס הדלקת המשואות בהר הרצל.
ב-10 ביולי 2022 הוציאה את הסינגל הרביעי שלה, "אלבי". באוקטובר, הוציאה את הסינגל "עלא באלי", שהגיע למקום הרביעי במצעד השבועי של "מדיה פורסט".
גילמה את תרצה אתר בהצגה "עוד חוזר הניגון" בהבימה.
באוקטובר 2022 השתתפה בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון נוער גאה (איגי) ולקריירה המוזיקלית של הזמרת-יוצרת הישראלית דנה אינטרנשיונל, במסגרתו ביצעה את "סעידה סולטנה".
החל מינואר 2023 משחקת את מנאר בסדרת הנעורים הרומנטית "מדרסה" (בערבית: مدرسة - בית ספר) של סייד קשוע, כאן חינוכית ומכאן مكان 33, המגוללת את סיפורם של התלמידים והצוות בבית ספר דו-לשוני יהודי-ערבי בירושלים. בסדרה זו היא מגלמת בו את מנאר, וכן שרה את שיר הנושא של הסדרה.
בנוסף מאותה שנה, משחקת חמאתי את יסמין ד'אוד בסדרת הנוער "תלאתה" שמשודרת בטין ניק. ב-5 בפברואר של אותה השנה הוציאה את הסינגל "לילה". ב-26 ביוני הוציאה את הסינגל "חיים". ב-30 באוגוסט הוציאה את הסינגל "כמו משוגע", שיתוף פעולה עם אושר ביטון. ב-4 בספטמבר הוציאה את הסינגל "מערוף".
בשנת 2024 השתתפה בעונה השלישית של התוכנית "רוקדים עם כוכבים" בקשת והודחה ראשונה. ב-17 במרץ יצא לאור השיר "משאללה", שיתוף פעולה בין חמאתי לזמר עברי לידר. ב-30 ביוני חמאתי הוציאה את הסינגל "שומע".
בנובמבר 2024 חזרה בפעם השנייה לתוכנית המציאות "הכוכב הבא לאירוויזיון" בעונה ה-11 במטרה לייצג את ישראל באירוויזיון 2025 וסיימה שוב במקום השני.
בפברואר 2025 עלתה סדרת הדרמת מתח "תחריר" של yes בה היא מגלמת צעירה מצרייה.
| הביצועים המוזיקליים של חמאתי במהלך העונה ה־11 של הכוכב הבא> שלב | הביצועים המוזיקליים של חמאתי במהלך העונה ה־11 של הכוכב הבא> תאריך | הביצועים המוזיקליים של חמאתי במהלך העונה ה־11 של הכוכב הבא> שיר | הביצועים המוזיקליים של חמאתי במהלך העונה ה־11 של הכוכב הבא> תוצאה | הביצועים המוזיקליים של חמאתי במהלך העונה ה־11 של הכוכב הבא> הערות |
| --- | --- | --- | --- | --- |
| אודישנים | 23 בנובמבר 2024 | "רוח ים" | 93% |  |
| הספה החמה | 15 בדצמבר 2024 | "ואני קורא לך" | 93% |  |
| דואטים | 21 בדצמבר 2024 | "Hurricane" | 95% | דואט עם דניאל וייס |
| דו-קרב | 28 בדצמבר 2024 | "Desert Rose" | 74% | ניצחה בדו-קרב מול מורן אהרוני ורד בנד |
| דואט בהפתעה | 31 בדצמבר 2024 | "כשהלב בוכה" | 90% | דואט עם עדן חסון |
| להקה חיה | 4 בינואר 2025 | "Unicorn" | 88% |  |
| מבחן העשירייה | 11 בינואר 2025 | "בדידות" | 64% | ניצלה מהדחה |
| שמינית הגמר | 12 בינואר 2025 | "Rise Like a Phoenix" | 83% | ניצחה בד- קרב מול עידו מלכה |
| רבע גמר | 14 בינואר 2025 | "מחול מטורף" | 63% | ניצלה מהדחה |
| חצי גמר | 18 בינואר 2025 | "חומות חימר" | 87% |  |
| גמר | 22 בינואר 2025 | "כשאת עצובה" | 72/72 |  |
| גמר | 22 בינואר 2025 | "Imagine" | 111 | סיימה במקום השני |